Odrastao sam u Limpopou, na granici Limpopoa
i Mpumalange, u gradiću zvanom Motetema.
Opskrba vodom i strujom nepredvidiva je
poput vremenskih prilika. Odrastajući u tako teškoj situaciji,
kad sam imao 17 godina, opuštao sam se s nekolicinom prijatelja.
Bila je zima i sunčali smo se.
Sunce u Limpopou zimi postane vrlo jako.
Dok smo se tako sunčali, moj je najbolji prijatelj rekao:
"Zašto netko ne izumi nešto
što možeš samo nanijeti na kožu i onda se ne moraš kupati?"
Sjedio sam i pomislio: "Čovječe, kupio bih to."
Otišao sam kući i malo istraživao.
Otkrio sam neke vrlo šokatne statistike.
Više od 2,5 milijarde ljudi danas
nema pravi pristup vodi i sanitarnim uređajima.
450 milijuna njih nalazi se u Africi,
a 5 milijuna u Južnoafričkoj Republici.
Različite bolesti bujaju u takvoj okolini,
a najdrastičnija od njih zove se trahom.
Trahom je infekcija oka zbog prljavštine
koja uđe u oko. Višestruke infekcije trahomom
mogu vas trajno oslijepiti.
Bolest trajno osljepljuje 8 milijuna ljudi
svake godine. Šokantno je to
što, da biste izbjegli infekciju trahomom,
morate samo oprati lice:
nikakav lijek, tablete ili injekcije.
Nakon što sam vidio te šokantne statistike, pomislio sam:
"Čak i ako to ne činim samo zbog sebe
i toga što se ne želim kupati,
barem bih to trebao učiniti da pokušam spasiti svijet." (Smijeh).
Uz pomoć svoje male konjanice, mobitela Nokia 6234,
jer nisam imao laptop, a ni internet,
osim u internet kafiću za 20 randa po satu --
istraživao sam na Wikipediji i Googleu o losionima,
kremama, sastavima, talištima, toksičnosti.
Bila je to znanost na razini srednje škole.
Zapisao sam malu formulu na komadić papira
i izgledala je poput posebnog začina u fast foodu.
Pomislio sam kako imamo spremnu formulu.
Sad je treba provesti u djelo.
Četiri godine kasnije, nakon što sam napisao
poslovni plan od 40 stranica na mobitelu,
kao i patent,
najmlađi sam vlasnik patenta u državi,
i... ("Nema više kupanja!")
Ne mogu reći više od toga. (Smijeh).
Izumio sam DryBath,
prvi losion na svijetu koji zamjenjuje kupanje.
Doslovce ga nanesete na kožu i ne morate se kupati.
(Smijeh)
Nakon što sam to pokušao primijeniti u srednjoj školi,
uz ograničena sredstva, otišao sam na studij,
upoznao nekoliko ljudi, praktično ga primijenio
i imamo potpuno funkcionalan proizvod spreman
za izlazak na tržište. Dostupan je na tržištu.
Naučili smo nekoliko lekcija iz komercijalizacije
i nastojanja da DryBath učinimo dostupnim.
Jedna od stvari koje smo naučili bila je da siromašne zajednice
ne kupuju proizvode na veliko.
Kupuju ih prema potrebi. Osoba u Alexu
neće kupiti kutiju cigareta. Kupit će jednu cigaretu
svaki dan, iako je tako skuplje.
Zato smo DryBath pakirali u inovativne male vrećice.
Pretrgnete ih napola i istisnete ga.
Super je to što jedna vrećica zamjenjuje jedno kupanje
po cijeni od pet randa.
Nakon stvaranja tog modela, puno smo naučili
i o primjeni proizvoda.
Shvatili smo da i bogata djeca iz predgrađa
stvarno žele DryBath. (Smijeh).
Barem jednom tjedno.
Shvatili smo da možemo uštedjeti 80 milijuna litara
vode svaki put kad oni preskoče kupanje,
a uštedjeli bismo i dva sata na dan djeci
koja žive u ruralnim područjima, dva sata više za školu,
dva sata više za zadaću,
dva sata više da samo budu djeca.
Nakon što smo vidjeli taj globalni učinak, suzili smo ga
na našu ključnu vrijednosnu pretpostavku,
što je čistoća i praktičnost.
DryBath je praktičan za bogate,
a siromašnima spašava živote.
Nakon što smo proizvod primijenili u praksi,
sad smo na rubu toga da ga prodamo
multinacionalnoj kompaniji koja će ga lansirati na maloprodajno tržište.
Pitanje koje danas imam za publiku glasi:
na šljunčanim cestama Limpopoa,
sa džeparcem od 50 randa tjedno,
smislio sam način da se svijet ne kupa.
Što sprečava vas? (Pljesak)
Još nisam gotov.
Naučio sam još jednu ključnu stvar
tijekom čitavog ovog procesa,
a to je da me prošle godine Google imenovao jednim od najbistrijih mladih umova na svijetu.
Također sam trenutno i najbolji student poduzetnik
na svijetu, prvi Afrikanac koji je primio to priznanje,
a ono što me stvarno zbunjuje jest to što sam sve to učinio
samo zato što se nisam želio kupati. Hvala.
(Pljesak).